100 ദിനങ്ങള് 344 നിറപുഞ്ചിരി ബത്തേരി രണ്ടാം പിണറായി സര്ക്കാര് അധികാരമേറ്റെടുത്ത ശേഷം പ്രഖ്യാപിച്ച നൂറ് ദിന കര്മപദ്ധതിയില് 344 വീടുകള് പൂര്ത്തീകരിച്ചു. പട്ടികജാതി വികസന വകുപ്പ് മുഖേന 37 വീടുകളും പട്ടികവര്ഗ വികസന വകുപ്പ് 76 വീടുകളും ഫിഷറീസ് വകുപ്പ് 25 വീടുകളും പൊതുവിഭാഗത്തില് 206 വീടുകളും നിര്മാണം പൂര്ത്തിയാക്കി. സാധാരണക്കാരന്റെ വീടെന്ന സ്വപ്നം സാക്ഷാത്കരിച്ച സര്ക്കാര് വാഗ്ദാനങ്ങള് പാലിക്കുമെന്ന് ഉറപ്പാണ്. ഉത്സവാന്തരീക്ഷത്തിലാണ് വീടുകളില് പാലുകാച്ചല് ചടങ്ങ് നടന്നത്. ജനപ്രതിനിധികളും ഉദ്യോഗസ്ഥരും ചടങ്ങില് പങ്കെടുത്തു. മാലതിക്കും മക്കള്ക്കും അടച്ചുറപ്പുള്ള വീടായി ബത്തേരി രണ്ട് മക്കള്ക്കൊപ്പം ഷെഡ്ഡില് അന്തിയുറങ്ങിയ മാലതിക്കും സര്ക്കാരിന്റെ കരുതലില് അടച്ചുറപ്പും ഭംഗിയുമുള്ള വീടായി. ബത്തേരി നഗരസഭയിലെ പതിനാലാം ഡിവിഷന് മന്തൊണ്ടിക്കുന്നിലെ കാഞ്ഞിരത്തിങ്കല് മാലതിയാണ് 50 സംസ്ഥാന സര്ക്കാരിന്റെ ലൈഫ് ഭവന പദ്ധതിയില് ലഭിച്ച വീട്ടില് മക്കള്ക്കൊപ്പം താമസം തുടങ്ങുന്നത്. വര്ഷങ്ങള്ക്കുമുമ്ബ് പാളാക്കരയില് നിന്നാണ് മന്തൊണ്ടിക്കുന്ന് സദേശി മാലതിയെ വിവാഹംചെയ്തത്. ആണ്മക്കളില് മൂത്തയാള് പത്തിലും ഇളവന് എട്ടിലും പഠിക്കുന്നതിനിടെ മുഴയെ തുടര്ന്ന് ഗര്ഭപാത്രം നീക്കംചെയ്തു. ഇതോടെ ഭര്ത്താവിനാല് ഉപേക്ഷിക്കപ്പെട്ട മാലതി ഭര്തൃവീടിന് സമീപത്തെ മറ്റൊരാളുടെ ഷെഡിലായിരുന്നു മക്കള്ക്കൊപ്പം കഴിഞ്ഞത്. ഇവരുടെ സാമ്ബത്തിക പ്രയാസം അറിയാവുന്ന അയല്വാസി ഷെഡ്ഡിന് വാടക വാങ്ങിയിരുന്നില്ല. കഴിഞ്ഞ സാമ്ബത്തിക വര്ഷമാണ് നഗരസഭയില് ലൈഫ് വീടിന് അപേക്ഷിച്ചത്. പദ്ധതിയില് അനുവദിച്ചുകിട്ടിയ നാല് ലക്ഷത്തിന് പുറമെ അയല്ക്കൂട്ടത്തില്നിന്ന് വായ്പയെടുത്ത തുകകൂടി ചേര്ത്താണ് രണ്ട് മുറിയും അടുക്കളയും ശുചിമുറിയും അടങ്ങിയ വീട് ഭര്തൃ കുടുംബത്തില്നിന്ന് കിട്ടിയ മൂന്ന് സെന്റില് നിര്മിച്ചത്. ഡിഗ്രി പഠനത്തിന് ശേഷം മൂത്തമകന് അഖില് ഇപ്പോള് ബത്തേരി നഗരത്തിലെ ഇലക്ട്രോണിക്സ് കടയില് ജോലിചെയ്ത് കിട്ടുന്ന വരുമാനംകൊണ്ടാണ് ജീവിതം. രണ്ടാമത്തെ മകന് അമല് വിഷ്ണു പ്ലസ്ടുവിന് പഠിക്കുന്നു. എല്ഡിഎഫ് സര്ക്കാരിന്റെ പാവങ്ങളോടുള്ള കരുണയാണ് തനിക്കും മക്കള്ക്കും ഇതുപോലുള്ള നല്ലവീട്ടില് കഴിയാന് ഭാഗ്യമുണ്ടായതെന്ന് മാലതി പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഇനിയും മുന്നോട്ട് എകെഎസ് മാര്ച്ച് നടത്തി പടര്ന്നുപന്തലിച്ച അതിജീവനമാതൃക ജില്ല സമ്ബൂര്ണ വാക്സിനേഷനിലേക്ക് എല്ലാ മെട്രോ സ്റ്റേഷനിലും ഇ ഓട്ടോകള് കടല്ക്കാഴ്ചകളൊരുക്കി നെഫര്റ്റിറ്റി വീണ്ടും എം ലീലാവതിയെ മന്ത്രി രാജീവ് സന്ദര്ശിച്ചു